

**ΕΝΤΑΞΗ ΔΙΚΑΙΟΥΧΩΝ ΣΤΟ ΚΟΙΝΩΝΙΚΟ ΠΑΝΤΟΠΩΛΕΙΟ**

Παρακαλούνται οι δημότες του Δήμου Ζίτσας που επιθυμούν να ενταχθούν στους δικαιούχους του Κοινωνικού Παντοπωλείου να καταθέσουν την αίτησή τους μαζί με τα ακόλουθα δικαιολογητικά κατά τις εργάσιμες ημέρες και ώρες, από την **Τετάρτη 01/09/2021 έως και την Πέμπτη 30/09/2021** στο Κέντρο Κοινότητας Δήμου Ζίτσας (Λασκαρίνας 3Α, στο παλαιό Δημαρχείο**,**τηλ.: 2651360242-2651360243)

**ΔΙΚΑΙΟΛΟΓΗΤΙΚΑ**

* Αίτηση
* Πιστοποιητικό οικογενειακής κατάστασης
* Φωτοτυπία αστυνομικής ταυτότητας, ή διαβατηρίου για αλλοδαπούς και άδεια διαμονής όλων των μελών του νοικοκυριού σε ισχύ
* Αντίγραφο λογαριασμού ΔΕΚΟ από το οποίο πιστοποιείται η διεύθυνση κατοικίας ή Βεβαίωση μόνιμης κατοικίας
* Εκκαθαριστικό σημείωμα του τελευταίου φορολογικού έτους όλων των μελών του νοικοκυριού
* Ε.1 του τελευταίου φορολογικού έτους όλων των μελών του νοικοκυριού
* Ε.9 όλων των μελών του νοικοκυριού

Κατά περίπτωση, ανάλογα με την κατάσταση του υποψηφίου - δυνητικού δικαιούχου:

* Για τα άνεργα μέλη του νοικοκυριού, εφόσον υπάρχουν, φωτοτυπία κάρτας ανεργίας σε ισχύ
* Επίσημη Ιατρική Γνωμάτευση από Νοσοκομείο, εφόσον υπάρχει πρόβλημα υγείας
* Γνωμάτευση Πρωτοβάθμιας Υγειονομικής Επιτροπής ΚΕ.Π.Α. σε ισχύ, εφόσον πρόκειται για Άτομα με Ειδικές Ανάγκες

**Παρατηρήσεις**

Στην αίτηση θα πρέπει να αναγράφονται ευκρινώς τα στοιχεία επικοινωνίας του αιτούντος για την πιθανή διεξαγωγή κοινωνικής έρευνας προκειμένου να διαπιστωθεί η εγκυρότητα των στοιχείων που έχουν δηλωθεί και οι συνθήκες διαβίωσης.

* Σε περίπτωση μη προσκόμισης όλων των απαιτούμενων δικαιολογητικών με την κατάθεση της αίτησης θα κρίνεται ελλιπής και θα απορρίπτεται.
* Οι ενδιαφερόμενοι, προσωπικά και μόνο, μπορούν να υποβάλλουν αιτήσεις με τα συγκεκριμένα δικαιολογητικά, σε εξαιρετικές περιπτώσεις, η σχετική αίτηση μπορεί να υποβληθεί από εξουσιοδοτημένο άτομο, προσκομίζοντας εξουσιοδότηση, με θεωρημένο το γνήσιο της υπογραφής. Η Υπηρεσία μας επιφυλάσσεται να ζητήσει πρόσθετα δικαιολογητικά, εφόσον αυτά κριθούν αναγκαία.